Frent Oriental (Segunda Guerra Mundial)

Iste articlo ye sobre o Frent Oriental mientres a Segunda Guerra Mundial; ta atros usos, se veiga Frent Oriental.

O Frent Oriental estió uno d'os frents d'o Teatro d'operacions d'Europa y d'Africa d'o Norte mientres a Segunda Guerra Mundial, con operacions desenvolicatas en Polonia, Finlandia, Europa Central y Unión Sovietica. As operacions militars en ixe frent prencipioron l'1 de setiembre de 1939 con a invasión de Polonia por a Wehrmacht d'o Tercer Reich, y rematoron o 8 de mayo de 1945 con a rendición d'o Tercer Reich a los representants militars d'o Reino Uniu, Francia, Unión Sovietica y Estaus Unius, encara que entre rematar a invasión de Polonia en octubre de 1939 y prencipiar a Operación Barbarroya en 1941 no bi habió nomás que a Guerra d'Hibierno entre Finlandia y a Unión Sovietica dende zaguerías de 1939 dica prencipios de 1940.

En iste frent bi habió as siguients campanyas militars:
 Invasión de Polonia en 1939.
 Operacions sovieticas: Guerra d'Hibierno y ocupación d'Estonia, Letonia y Lituania.
 Campanyas en os Balcans: Guerra Greco-Italiana, Invasión de Yugoslavia y Invasión de Grecia (Operación Marita).
 Invasión d'a Unión Sovietica: Operación Barbarroya, Batalla de Moscú, Seche de Leningrado, Guerra de Continación.
 Recuperación sovietica: Batalla de Stalingrado, Batalla de Kursk.
 Contraataque sovietico: Batalla d'o Dniepr, Operación Bagration.
 Dentrada de l'Exercito Royo en Alemanya: Ofensiva de l'Oder-Vístula, Sublevación de Varsovia, Batalla de Berlín.

 Vinclos externos 

Categoría:Frent Oriental (Segunda Guerra Mundial)